27.6.2023
DA
Den Europæiske Unions Tidende
C 225/5
1.
Udvalget i en nøddeskal 1.
Overvågningsudvalget for Det Europæiske Kontor for Bekæmpelse af Svig (OLAF) (herefter »udvalget«) er et uafhængigt organ, som blev oprettet ved Europa-Parlamentets og Rådets forordning (EU, Euratom) nr.
883/2013 (1) (»OLAF-for­ ordningen«), og som skal styrke og sikre OLAF's uafhængighed ved regelmæssigt at overvåge gennemførelsen af OLAF's undersøgelsesfunktion. 2.
Udvalget udgøres af fem uafhængige eksterne eksperter (»medlemmerne«), som udnævnes for en femårig periode efter fælles aftale mellem Europa-Parlamentet, Rådet og Europa-Kommissionen (2).
Medlemmerne udfører deres rolle i fuld uafhængighed og må hverken søge eller modtage instrukser fra nogen regering eller nogen af EU's institutioner, organer, kontorer eller agenturer.
Udvalgets arbejde understøttes af et sekretariat, som arbejder permanent under udvalgets direkte myndighed uafhængigt af Kommissionen, OLAF og alle andre organer.
Sekretariatet spiller en central rolle med hensyn til at lette og bidrage til udvalgets overvågningsopgaver.
3. Grundet arten af OLAF's undersøgelser er det ikke muligt at gå til EU-Domstolen og anke afgørelser fra OLAF's generaldirektør om at indlede eller afslutte sager.
Dette gør de facto udvalget til den eneste enhed, der kan føre tilsyn med OLAF og granske den måde, kontoret foretager undersøgelser på.
Udvalget har således en privilegeret position, idet det giver EU-institutionerne indblik i OLAF's virke på grundlag af sin overvågningsrolle og sikrer, at OLAF holder sig inden for lovens rammer og efterlever de gældende processuelle garantier. 4.
I henhold til OLAF-forordningen er udvalgets rolle tredelt, idet det regelmæssigt skal overvåge OLAF's undersøgelsesfunktion, bistå OLAF's generaldirektør med varetagelsen af dennes opgaver og aflægge rapport til EU-institutionerne. 5.
Med den regelmæssige overvågning af OLAF's undersøgelser skal udvalget navnlig sikre, at: i) der ikke finder ekstern indblanding i OLAF's undersøgelsesfunktion sted ii) alle relevante afgørelser fra generaldirektøren træffes i overensstemmelse med principperne om lovlighed og upartiskhed og er i overensstemmelse med både Den Europæiske Unions charter om grundlæggende rettigheder og de processuelle garantier (3). 6.
Som led i sine opgaver skal udvalget i) afgive udtalelser og, hvor det er relevant, henstillinger til OLAF's generaldirektør om OLAF's undersøgelsesaktiviteter, varigheden af dets undersøgelser og de ressourcer, som OLAF har brug for til at gennemføre dem, og ii) fremsætte bemærkninger om OLAF's udkast til retningslinjer vedrørende undersøgelses­ procedurer.
I sine udtalelser og henstillinger griber udvalget aldrig ind i gennemførelsen af igangværende undersøgelser. 2.
Et år fyldt med forandringer 2.1.
Overvågningsudvalgets nye sammensætning 7.
Som fastsat i artikel 15, stk.
2, i OLAF-forordningen består Overvågningsudvalget for Det Europæiske Kontor for Bekæmpelse af Svig af fem uafhængige medlemmer, der udnævnes efter fælles aftale mellem Europa-Parlamentet, Rådet og Kommissionen.
I henhold til artikel 15, stk.
3, i OLAF-forordningen er overvågningsudvalgets medlemmers mandatperiode fem år og kan ikke forlænges.
Der udskiftes henholdsvis skiftevis tre og to medlemmer for at opretholde overvågningsudvalgets ekspertise. 8.
Mandatperioden for de to udvalgsmedlemmer Grażyna Stronikowska og Rafael Muñoz López-Carmona sluttede den 12. juli 2021, og mandatperioden for de resterende tre medlemmer, Jan Mulder, Maria Helena Pereira Loureiro Correia Fazenda og Dobrinka Mihaylova, sluttede den 22. januar 2022 (4).
(1)
(2) (3) (4)
Artikel 15, stk.
2, i Europa-Parlamentets og Rådets forordning (EU, Euratom) nr.
883/2013 af 11. september 2013 om undersøgelser, der foretages af Det Europæiske Kontor for Bekæmpelse af Svig (OLAF), og om ophævelse af Europa-Parlamentets og Rådets forordning (EF) nr.
1073/1999 og Rådets forordning (Euratom) nr.
1074/1999 (EUT L 248 af 18.9.2013, s.
1) som ændret ved forordning (EU, Euratom) 2016/2030 og forordning (EU, Euratom) 2020/2223.
Også tilgængelig på https://eur-lex.europa.eu/ legal-content/DA/TXT/?uri=CELEX:02013R0883-20210117.
For at bevare de erfaringer, der er oparbejdet i udvalget, udskiftes dets medlemmer skiftevis i overensstemmelse med forordning (EU, Euratom) nr.
883/2013.
Tilgængelig på https://www.europarl.europa.eu/charter/pdf/text_da.pdf.
I henhold til artikel 1 i Europa-Parlamentets, Rådets og Kommissionens afgørelse (EU, Euratom) 2016/1201 af 13. juli 2016 om udnævnelse af medlemmerne af Overvågningsudvalget for Overvågningsudvalget for Det Europæiske Kontor for Bekæmpelse af Svig (OLAF) (EUT L 198 af 23.7.2016, s. 40).